《同邦相携酒兰阴送曹子念入闽作》
明代·胡应麟

平原此日又离筵，夹坐青山对惘然。丹荔欲餐闽海上，紫兰重撷越溪前。

船过杨仆行师地，剑访雷生作客年。为向武夷看谪籍，东归同赴大罗缘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。